EkBass/fiwiki-20250220-pages-articles huggingface dataset:
Tuija Turunen

Tuija Turunen on kasvatustieteen, erityisesti opettajankoulutuksen professori (1.8.2015–) ja Lapin yliopiston kasvatustieteiden tiedekunnan dekaani. Turunen valmistui Joensuun yliopistosta kasvatustieteen maisteriksi 1992, ja Lapin yliopistosta 2008 kasvatustieteen tohtoriksi. Hänen väitöskirjansa (2008) käsitteli esiopetuksen opetussuunnitelmia (Mistä on esiopetussuunitelmat tehty? Esiopetuksen opetussuunnitelmien perusteiden 1996 ja 2000 diskurssianalyyttinen tutkimus); väitöskirjatyötä ohjasi professori Kaarina Määttä. Helmikuusta 2014 lähtien hän on ollut Oulun yliopiston kasvatustieteen dosentti. ==Lähteet== Luokka:Suomalaiset kasvatustieteilijät Luokka:Suomalaiset professorit Luokka:Lapin yliopiston professorit Luokka:Syntymävuosi puuttuu Luokka:Elävät henkilöt
Woodgrange Parkin rautatieasema

Woodgrange Parkin rautatieasema on London Overgroundin asema Newhamin kaupunkipiirissä Lontoossa. Se sijaitsee Gospel Oak to Barking Linen varrella Wanstead Parkin ja Barkingin asemien välissä. Asema on Oyster-matkakortin vyöhykkeiden 3 ja 4 rajalla. Sieltä ei ole suoria vaihtoyhteyksiä muihin juniin, mutta TfL Railin Manor Parkin asemalle on kävelymatkaa noin seitsemän minuuttia. Woodgrange Parkin asema avattiin 9. heinäkuuta 1894. Sitä käytti hieman yli 510 000 matkustajaa kaudella 2017–2018. Tiedosto:Woodgrange Park stn entrance.JPG|Aseman sisäänkäynti Tiedosto:Woodgrange Park stn roundel.JPG|Aseman nimikyltti == Lähteet == * === Viitteet === Luokka:London Overgroundin asemat Luokka:Newhamin rakennukset ja rakennelmat Luokka:1890-luvulla rakennetut rautatieliikennepaikat
Markus Jokela

Markus Jokela (s. 12. lokakuuta 1979) on suomalainen psykologian professori Helsingin yliopiston lääketieteellisessä tiedekunnassa. ==Ura== Jokela väitteli psykologian tohtoriksi Helsingin yliopistosta vuonna 2007 väitöskirjallaan On the environmental genetics of depressive symptoms: focus on two serotonergic genes. Vuonna 2012 Jokela väitteli myös epidemiologian ja kansanterveystieteen (public health) alalta University College Londonissa väitöskirjalla Obesity and common mental disorders: Examination of an association with alternative longitudinal models. Jokela on tehnyt suuria, kymmeniä- tai satojatuhansia yksilöitä käsitteleviä, eri alojen seurantatutkimuksia yhdisteleviä metatutkimuksia. Aineistojen avulla hän on hakenut yhteyksiä yksilötekijöiden (kuten persoonallisuus, älykkyys, terveyskäyttäytyminen) sekä väestöä koskevien ilmiöiden (syntyvyys, alueelliset erot, muuttoliike) välillä. Vuonna 2009 Jokela osoitti yhdysvaltalaisaineistolla, että tietyt yksilöpsykologiset piirteet (ulospäinsuuntautuneisuus, alhainen sovinnollisuus ja suuri avoimuus uusille kokemuksille) nostavat henkilön todennäköisyyttä muuttaa maan sisällä. Jokelaa on siteerattu paljon myös hänen nollatuloksistaan, joilla on osoitettu ettei jotain yhteyttä suurista aineistoista paljastukaan. Vuodesta 2013 lähtien Jokela on koonnut suuria tutkimusaineistoja testatakseen tutkimuskysymyksiään, ja suorittanut tarvittavan metatason analyysin aineistolle. Hyödyntäen lähtöaineistoa hän on voinut välttää monia tavallisesti muiden tutkijoiden tutkimusten pohjalta laadittuihin meta-analyyseihin jääviä vääristymiä. Hän on osoittanut yksilötasoon pureutuvalla analyysillään yhteyden korkean tunnollisuuden ja alhaisen kuolleisuusriskin välillä. Myös korkean tunnollisuuden ja alhaisen painoindeksin väliltä löytyi yhteys. == Lähteet== ==Aiheesta muualla== * Jokelan väitöskirja On the environmental genetics of depressive symptoms: Focus on two serotonergic genes Helsingin yliopiston Helda-tietokanta Luokka:Vuonna 1979 syntyneet Luokka:Suomalaiset psykologit Luokka:Suomalaiset professorit Luokka:Helsingin yliopiston professorit Luokka:Elävät henkilöt Luokka:Viitatuimmat tutkijat Clarivaten mukaan
Chamartínin rautatieasema

Chamartínin rautatieasema () on yksi Espanjan pääkaupungin Madridin kolmesta suurimmasta rautatieasemasta. Se sijaitsee kaupungin pohjoisosassa. Asemalta lähtevät junat maan luoteisosaan, sekä kansainvälinen linja Lissaboniin. Toisin kuin Atochan rautatieasema Chamartín on verrattain moderni rakennus: rakennettu 1970-luvulla ja uusittu sen jälkeen. Asemalle pääsee myös metrolla ja paikallisbusseilla. == Lähteet == == Aiheesta muualla == Luokka:Madridin liikenne Luokka:Madridin rakennukset ja rakennelmat Luokka:Espanjan rautatieliikennepaikat
Puikkokämmekät

Puikkokämmekät (Dendrobium) on laaja orkideasuku kämmekkäkasvien heimossa. Siihen kuuluu noin 1600 lajia. Se on lajirunsaudeltaan heimon kolmanneksi suurin kirrikämmeköiden (Bulbophyllum) ja epidendrumien (Epidendrum) jälkeen ja myös eräs suurimmista kasvisuvuista maailmassa. Puikkokämmeköitä kasvaa luonnonvaraisena erityisesti Aasiassa trooppisella ja subtrooppisella vyöhykkeellä, Australiassa, Uudessa-Seelannissa, Oseaniassa.Dendrobium. Govaerts, R. et al. World Checklist of Selected Plant Families. Facilitated by the Royal Botanic Gardens, Kew. Viitattu 29.10.2017. == Lajeja == Puikkokämmeköihin sisältyy suuri määrä huonekasvina kasvatettuja lajeja. * kultapuikkokämmekkä (Dendrobium chrysanthum) * kevätpuikkokämmekkä (Dendrobium chrysotoxum) * hurmepuikkokämmekkä (Dendrobium cruentum) * harsopuikkokämmekkä (Dendrobium cucullatum) * purppurapuikkokämmekkä (Dendrobium kingianum) * jalopuikkokämmekkä (Dendrobium nobile) * syyspuikkokämmekkä (Dendrobium phalaenopsis, syn. D. bigibbum subsp. phalaenopsis) == Lähteet == == Aiheesta muualla == * Finto: Kassu – Kasvien suomenkieliset nimet: Dendrobium *Suomen Lajitietokeskus: Puikkokämmekät (Dendrobium) *ITIS: Dendrobium *United States Department of Agriculture (USDA): Dendrobium *Flora of China: Dendrobium *Centre for Agriculture and Biosciences International (CABI): Dendrobium *Pherobase: Floral volatiles of Genus Dendrobium Luokka:Kämmekkäkasvit
Watford Junctionin rautatieasema

Watford Junctionin rautatieasema on rautatieasema Watfordin kaupungissa Hertfordshiressä, Englannissa. Se sijaitsee National Railin West Coast Main Linen, Abbey Linen ja West London Routen varrella, ja lisäksi se on London Overgroundin Watford DC Linen pääteasema. Watfordin ensimmäinen rautatieasema oli nimeltään yksinkertaisesti Watford. Se avattiin 20. heinäkuuta 1837 ja suljettiin 5. toukokuuta 1858, kun 565 metriä etelään avattiin nykyinen Watford Junctionin asema. Sitä käytti noin 8,3 miljoonaa matkustajaa kaudella 2017–2018. Tiedosto:Watford Junction - geograph.org.uk - 406218.jpg|Aseman sisäänkäynti Tiedosto:Watford Junction stn mainline signage.JPG|Aseman nimikyltti == Lähteet == * === Viitteet === Luokka:London Overgroundin asemat Luokka:Hertfordshiren rautatieliikennepaikat Luokka:Lontoon entiset metroasemat
Watford High Streetin rautatieasema

Watford High Streetin rautatieasema on London Overgroundin asema Watfordin kaupungissa Hertfordshiressä, Englannissa. Se sijaitsee Watford DC Linen varrella, Watford Junctionin ja Busheyn asemien välissä. Asema on Lontoon Oyster-matkakortin vyöhykkeellä 8. Watford High Streetin asema avattiin 1. lokakuuta 1862. Sitä käytti noin 1,36 miljoonaa matkustajaa kaudella 2017–2018. Tiedosto:Watford High Street stn building.JPG|Asemarakennus Tiedosto:Watford High Street stn roundel.JPG|Aseman nimikyltti == Lähteet == * === Viitteet === Luokka:London Overgroundin asemat Luokka:Hertfordshiren rautatieliikennepaikat Luokka:Lontoon entiset metroasemat
Busheyn rautatieasema

Busheyn rautatieasema on rautatieasema Busheyn kaupungissa Hertfordshiressä, Englannissa. Se sijaitsee National Railin West Coast Main Linen sekä London Overgroundin Watford DC Linen varrella. Asema on Lontoon Oyster-matkakortin vyöhykkeellä 8. Busheyn asema avattiin 1. joulukuuta 1841. Se sai 1. joulukuuta 1912 uudeksi nimekseen Bushey and Oxhey, mutta vanhaan nimeen palattiin 6. toukokuuta 1974. Asemaa käytti noin 1,49 miljoonaa matkustajaa kaudella 2017–2018. Tiedosto:Bushey station west building.JPG|Asemarakennus Tiedosto:Bushey station London Overground roundel.JPG|Aseman nimikyltti == Lähteet == * === Viitteet === Luokka:London Overgroundin asemat Luokka:Hertfordshiren rautatieliikennepaikat Luokka:Lontoon entiset metroasemat
Elämä on ihanaa (vuoden 1990 elokuva)

Elämä on ihanaa (Life Is Sweet) on Mike Leigh’n käsikirjoittama ja ohjaama brittiläinen komediaelokuva vuodelta 1990. Lähes juoneton elokuva seuraa pohjoislontoolaisen työväenluokan perheen sattumuksia yhden viikonlopun aikana. Perheen isä (Jim Broadbent) on kokki ja äiti (Alison Steadman) lastenvaatemyyjä. Kaksostytöistä toinen (Claire Skinner) on rento putkiasentaja, toinen (Jane Horrocks) neuroottinen itsensä etsijä. Perhetuttu Aubrey (Timothy Spall) on eksentrinen, epäonninen ravintoloitsija. ==Vastaanotto== Helsingin Sanomien tv-sivulla Mikael Fränti luonnehtii elokuvaa absurdin humoristiseksi, melkein valoisaksi satiiriksi, jonka pinnan alla kuitenkin väreilee traaginen perusvire. Hän kehuu etenkin ohjaajan vaimon Alison Steadmanin roolityötä. Tämä elokuva valittiin 1900-luvun vaikuttavimpien brittiläisten elokuvien joukkoon BFI:n kyselyssä vuonna 1999. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta maailmassa. ==Lähteet== Luokka:Mike Leigh'n ohjaamat elokuvat Luokka:Brittiläiset komediaelokuvat Luokka:Vuoden 1990 brittiläiset elokuvat
Carpenders Parkin rautatieasema

Carpenders Parkin rautatieasema on London Overgroundin asema Carpenders Parkin lähiössä Watfordin kaupungissa Hertfordshiressä, Englannissa. Se sijaitsee Watford DC Linen varrella, Busheyn ja Hatch Endin asemien välissä. Asema on Lontoon Oyster-matkakortin vyöhykkeellä 7. Ensimmäinen Carpenders Parkin asema avattiin 1. huhtikuuta 1914 ja suljettiin 17. marraskuuta 1952, jolloin nykyinen asema avattiin 210 metriä etelämpänä. Sitä käytti noin 1,2 miljoonaa matkustajaa kaudella 2017–2018. Tiedosto:Carpenders Park stn east entrance.JPG|Aseman sisäänkäynti Tiedosto:Carpenders Park stn roundel.JPG|Aseman nimikyltti == Lähteet == * === Viitteet === Luokka:London Overgroundin asemat Luokka:Hertfordshiren rautatieliikennepaikat Luokka:Lontoon entiset metroasemat
Tankiot

Tankiot (Camelina) on kasvisuku ristikukkaiskasvien heimossa. Siihen kuuluu kahdeksan lajia. Tankioiden lähimpiä sukuja ovat ohraruohot (Neslia) ja lutukat (Capsella).BrassiBase: Camelina Viitattu 30.11.2019. == Tankiolajeja == * pellavatankio (Camelina alyssum) ** pikkupellavatankio eli pellavatankio (C. alyssum subsp. alyssum) ** isopellavatankio eli liinatankio (C. alyssum subsp. integerrima) * turkintankio (Camelina hispida) * vehnätankio (Camelina microcarpa) ** hietavehnätankio (C. microcarpa subsp. microcarpa) ** venäjänvehnätankio (C. microcarpa subsp. pilosa) * ruistankio (Camelina sativa) Suomessa kasvaa tai on joskus kasvanut neljä tankiolajia. Ne ovat tietyn peltoviljelykasvin kanssa kasvamiseen valikoituneita rikkakasveja, jotka ovat merkittävästi harvinaistuneet 2000-luvulle mennessä. == Lähteet == == Aiheesta muualla == * Suomen Lajitietokeskus: Tankiot (Camelina) * ITIS: Camelina * United States Department of Agriculture (USDA): Camelina * Flora of China: Camelina *
Hatch Endin rautatieasema

Hatch Endin rautatieasema on London Overgroundin asema Harrow’n kaupunkipiirissä Lontoossa. Se sijaitsee Watford DC Linen varrella, Carpenders Parkin ja Headstone Lanen asemien välissä. Asema on Lontoon Oyster-matkakortin vyöhykkeellä 6. Asema avattiin noin vuonna 1844 nimellä Pinner. Se sai uudeksi nimekseen ensin Pinner and Hatch End 1. tammikuuta 1897 ja sitten Hatch End for Pinner 1. helmikuuta 1920. Tarkenne poistui käytöstä 11. kesäkuuta 1956, jolloin nimi lyheni nykyiseen muotoonsa. Asemaa käytti noin 690 000 matkustajaa kaudella 2017–2018. Tiedosto:Hatch End Station Front Harrow.jpg|Asemarakennus Tiedosto:Hatch End stn roundel.JPG|Aseman nimikyltti == Lähteet == * === Viitteet === Luokka:London Overgroundin asemat Luokka:Lontoon entiset metroasemat
Kuirimot

Kuirimot (Cochlearia) on kasvisuku ristikukkaiskasvien heimossa. Siihen kuuluu 16 lajia.BrassiBase: Cochlearia Viitattu 22.3.2021.Den virtuella floran: Cochlearia L. – Skörbjuggsörter == Kuirimolajeja == * tanskankuirimo (Cochlearia danica) * grönlanninkuirimo (Cochlearia groenlandica) * rohtokuirimo (Cochlearia officinalis) ** lännenrohtokuirimo (C. officinalis subsp. anglica) ** heterohtokuirimo (C. officinalis subsp. integrifolia) ** norjanrohtokuirimo (C. officinalis subsp. norvegica) ** pohjanrohtokuirimo (C. officinalis subsp. officinalis) Pohjoismaissa kasvaa kolme kuirimolajia, jotka ovat yksi-, kaksi- tai monivuotisia ruohoja. Suomessa esiintyy tanskankuirimo yleisenä etelärannikon ulkosaaristossa. Lisäksi rohtokuirimo (monista alalajeista todennäköisesti norjanrohtokuirimo subsp. norvegica) on kasvanut Utsjoella Tenojoen varrella. == Lähteet == == Aiheesta muualla == * Finto: Kassu – Kasvien suomenkieliset nimet: Cochlearia * Suomen Lajitietokeskus: Kuirimot – Cochlearia Luokka:Ristikukkaiskasvit
Minna Salami

Minna Salami (s. 1978) on afrofeminismiin erikoistunut toimittaja, esseisti ja luennoitsija. == Koulutus ja kulttuurinen tausta == Salami valmistui valtiotieteiden kandidaatiksi ruotsalaisesta Lundin yliopistosta ja jatkoi sen jälkeen maisteriksi Lontoon yliopistossa sukupuolentutkimus pääaineenaan. Salami puhuu sujuvasti viittä eri kieltä ja on asunut myös Espanjassa ja Yhdysvalloissa. Suomalais-nigerialaisesta avioliitosta syntynyt Salami vietti lapsuutensa Nigeriassa ja nuoruutensa Ruotsissa ja asuu nykyisin Englannissa. == Ura == Salami on julkaissut afrofeminististä aatesuuntausta edustavaa MsAfropolitan-blogia vuodesta 2010. Kyseinen blogi on voittanut useita palkintoja. Salamin kirjoituksia on julkaistu myös esimerkiksi The Guardianissa ja uutissivusto Al Jazeerassa. Salami on luennoinut esimerkiksi feminismistä, dekolonisaatiosta ja Afrikan kulttuureista muun muassa Euroopan parlamentissa ja YK:n järjestöissä. Salamin kirjoittama esseekokoelma Sensuous Knowledge ilmestyi vuonna 2020 Harper Collinsin kustantamana. Schildts & Söderströms julkaisi kirjan suomennoksen samana vuonna. ==Teokset== * ==Lähteet== ==Aiheesta muualla== *MsAfropolitan Luokka:Elävät henkilöt Luokka:Nigerialaiset kansalaisaktivistit Luokka:Nigerialaiset kirjailijat Luokka:Nigerialaiset toimittajat Luokka:Suomalaiset bloginpitäjät Luokka:Suomalaiset kansalaisaktivistit Luokka:Suomalaiset esseistit Luokka:Suomalaiset toimittajat Luokka:Vuonna 1978 syntyneet
Christopher Peterson

Christopher Peterson (18. helmikuuta 1950 Niles, Illinois – 9. lokakuuta 2012 Ann Arbor, Michigan) oli yhdysvaltalainen Michiganin yliopiston psykologian professori. Hän oli positiivisen psykologian keskeisiä henkilöitä äkilliseen, sydänperäiseen kuolemaansa saakka. Peterson sai alemman korkeakoulututkinnon Illinoisin yliopistosta (BSc, 1972), ja valmistui tohtoriksi Coloradon yliopistosta (sosiaali- ja persoonallisuuspsykologian ja oppimisen painotuksella). Hän toimi opettajana Hamilton Collegessa vuoteen 1978 saakka. Sitten hän erikoistui kliiniseen psykologiaan Pennsylvanian yliopistossa. Tuolloin hän aloitti loppuelämänsä jatkuneen yhteistyön psykologi Martin Seligmanin kanssa. Hän toimi opetustehtävissä Pennsylvanian yliopistossa, Virginia Polytechnic Institutessa ja Virginia State Universityssä vuoteen 1986 asti. Vuodesta 1986 lähtien hän oli Michiganin yliopiston psykologian ja organisaatio-opintojen professori ja yliopiston postitiivisen psykologian keskuksen johtaja, sekä johti jonkin aikaa myös yliopiston kliinisen psykologian koulutusta. Hän lukeutui loppuvuosinaan maailman sadan viitatuimman psykologin joukkoon (Institute for Scientific Information). Hän laati työtovereineen yli 350 tieteellistä julkaisua ja 12 kirjaa. Teosten joukossa olivat positiivisen psykologian perusteoksiin lukeutuva Character Strengths and Virtues (2004), A Primer in Positive Psychology (2006), ja Pursuing the Good Life: 100 Reflections on Positive Psychology (2012). ==Lähteet== ==Aiheesta muualla== *Christopher Peterson. Professor of Psychology, University of Michigan; positive psychology (scholar.google.com) *N. Park, S. Oates & R. Schwarzer (4.3.2013) Obituaries: Christopher Peterson “Other People Matter”: 1950–2012 (Appl. Psychol: Health and Well-Being -lehden 2013 (5)1: 1-4 artikkelin 1. sivu, kokoteksti vaatii kirjautumisen esim. tieteellisen kirjaston kautta) (wiley.com) Luokka:Yhdysvaltalaiset psykologit Luokka:Yhdysvaltalaiset professorit Luokka:Michiganin yliopiston professorit Luokka:Vuonna 1950 syntyneet Luokka:Vuonna 2012 kuolleet
Ditmar-palkinto

Ditmar-palkinto on australialainen vastine Hugo-palkinnolle, jonka myöntää Australian National Science Fiction Convention -jäsenet. Palkinto on jaettu ensimmäisen kerran vuonna 1969 ja se myönnetään tieteis-, fantasia- tai kauhukirjallisuuteen liittyville töille. == Lähteet == Luokka:Kirjallisuuspalkinnot
Donald Clifton

Donald O. Clifton (2. helmikuuta 1924 Butte, Nebraska – 14. syyskuuta 2003 Lincoln, Nebraska) oli yhdysvaltalainen Nebraskan yliopiston kasvatus­tieteen tohtori ja kasvatuspsykologian professori, konsultti ja yritysjohtaja. Hän asui koko ikänsä - sotapalvelustaan lukuun ottamatta - Nebraskassa ja myös kuoli siellä syöpään. Clifton opiskeli Nebraskan yliopiston Lincolnin kampuksella. Hän suoritti alemman korkeakoulututkinnon vuonna 1949 (BSc, matematiikka) ja valmistui edelleen kasvatustieteen tohtoriksi (EdD) kasvatuspsykologiasta vuonna 1953. Hän työskenteli yliopistossa yhteensä 19 vuotta ja toimi pitkään myös kasvatuspsykologian professorina. Vuonna 1969 hän perusti yhdessä William Hallin kanssa Selection Research Inc. (SRI) -nimisen, muun muassa psykologisia henkilötestauksia tekevän yrityksen. Yritys toimi aluksi Cliftonin talon kellarissa, mutta menestyi Cliftonin johdolla ja kasvoi. SRI osti pitkällisten neuvottelujen jälkeen vuonna 1988 perheyrityksenä toimineen Gallup Inc. -yrityksen sen perustajan George Gallupin kuoltua muutamaa vuotta aiemmin. SRI otti tunnetun Gallup Incin nimen ja brändin käyttöönsä. Donald Clifton toimi yrityksen hallituksen puheenjohtajana vuosina 1988–1999 osallistuen painokkaasti uuden Gallupin kehittämiseen ja laajentamiseen. Gallup Inc lahjoitti 2015 Donald Cliftonin kotiyliopistolle eli Nebraskan yliopistolle 30 miljoonaa dollaria vahvuustutkimukseen ja -yrittäjyysvalmennukseen keskittyvän Don Clifton Strengths Institute -tutkimuskeskuksen perustamiseen. Tämä instituutti on vuodesta 2007 lähtien myöntänyt kahden vuoden välein 250 000 dollarin suuruisen Donald O. Cliftonin mukaan nimetyn vahvuuspalkinnon (Clifton Strengths Prize). Gallup Inc tukee palkintoa rahallisesti. ==Lähteet== ==Aiheesta muualla== * Dr. Donald O. Clifton, Founder (archieved web page) (strengths.org) * Clifton Foundation, Gallup donate $30M to UNL for Don Clifton Strengths Institute (5.6.2015) (nufoundation.org) Luokka:Yhdysvaltalaiset kasvatustieteilijät Luokka:Yhdysvaltalaiset professorit Luokka:Vuonna 1924 syntyneet Luokka:Vuonna 2003 kuolleet
Ita Wegman

Ita Wegman (22. helmikuuta 1876 – 4. maaliskuuta 1943) tunnetaan yhdessä Rudolf Steinerin kanssa perustamastaan antroposofisesta lääkinnästä. Hän perusti ensimmäisen antroposofisen klinikan Sveitsin Arlesheimiin. == Nuoruus ja suhde Steineriin == Ita Wegman syntyi vuonna 1876 sokeritehtailijan perheeseen Hollannin silloisessa siirtomaassa Indonesiassa, josta muutti nuorena Eurooppaan. 26-vuotiaana vuonna 1902 hän tapasi Rudolf Steinerin, joka toimi tuolloin Teosofisen Seuran Saksan osaston pääsihteerinä. Suhde syveni vuonna 1907, kun Steinerin opetukset aloivat etääntyä Teosofisen Seuran linjasta ja Wegman päätti seurata Steineria. Wegman kuvasi tapausta heidän yhteisen karmansa syvenemisenä, minkä merkityksen hän ymmärsi vasta vuosia myöhemmin. Ensimmäisen Goetheanumin tuhoutuminen tulipalossa oli hetki, jolloin Wegman omien sanojensa mukaan ymmärsi Steinerin yksinäisyyden ja päätti omistautua tälle. Steinerin mukaan he olivat kohdanneet aiemmissa elämissä. == Antroposofisen lääkinnän perustaminen == Wegman aloitti lääketieteen opinnot Sveitsissä, valmistui vuonna 1911 ja erikoistui naistentauteihin. Hän toimi Baselissa gynekologina vuosina 1921–1928. Vuonna 1920 Wegman osti maa-alueen Arlesheimista ja perusti sinne seuraavana vuonna oman klinikkansa Klinisch-Therapeutisches Institut, josta kasvoi antroposofisen lääkinnän keskus. Myös Steiner konsultoi klinikalla potilaita säännöllisesti. Lisäksi perustettiin antroposofisia valmisteita tuottava Weleda, joka on nykyään merkittävä rohdos- ja kosmetiikka-alan konserni. Steinerin ohjaamana Wegman alkoi myös hoitaa syöpää misteliuutteella. Tuotetta markkinoidaan edelleen etenkin antroposofisen lääkinnän piirissä. Sitä ei kuitenkaan suositella syövän hoitoon, koska vaikuttavuudesta ei ole näyttöä. Rudolf Steiner pyysi Wegmanin jäseneksi Antroposofisen seuran neuvostoon. Wegman ja Steiner kirjoittivat yhdessä teoksen Grundlegendes für eine Erweiterung der Heilkunst nach geisteswissenschaftlichen Erkenntnissen, joka ilmestyi Steinerin kuoleman jälkeen ja jossa antroposofisen lääkinnän periaatteet lopullisesti kirjattiin. Teosta kirjoitettaessa Steiner oli jo kuolemansairas ja Wegmanin hoidossa. Steinerin kuoltua Wegman menetti asemaansa antroposofisessa liikkeessä ja hänet pakotettiin eroamaan. Vuonna 1936 Wegman avasi vielä klinikan Asconaan. Hän vaikutti myös Englannissa ja Hollannissa, missä kävi useampaan kertaan puhumassa. Wegman kuoli vuonna 1943 Arlesheimissa 67-vuotiaana. == Teokset == * Zur Kenntnis der Heimkehrfälle bei Scharlach. Leemann, Zürich 1912 (Väitöskirja, Universität Zürich, 1912; Digitoitu) * Rudolf Steinerin kanssa: Grundlegendes für eine Erweiterung der Heilkunst nach geisteswissenschaftlichen Erkenntnissen. Philosophisch- Anthroposophischer Verlag, Dornach 1925; Taschenbuch ebd. 1991 * An die Freunde. Aufsätze und Berichte aus den Jahren 1925–27. Natura, Arlesheim 1960 (Digitoitu); 3. Auflage 1986 == Lähteet == Luokka:Antroposofia Luokka:Uskomuslääkintään liittyvät henkilöt Luokka:Vuonna 1876 syntyneet Luokka:Vuonna 1943 kuolleet
Altin Köprü

Altin Köprü on kaupunki Pieni-Zab-joen varrella Irakin Kirkukin maakunnassa Dabesin piirikunnassa. ==Maantiede== Altin Köprü rakennettiin alun perin pienelle saarelle Pieni-Zab-joella. Sittemmin kaupunki on kasvanut saaren lisäksi joen molemmille rannoille. Nykyisin alue on Kirkukin ja Erbilin maakuntien rajalla. Lähistöllä sijaitsee suuri Kirkukin öljykenttä. ==Historia== Altin Köprü ilmaantuu historiankirjoihin 1600-luvulla, jolloin Osmanien valtakunnan sulttaani Murat IV sanotaan rakennuttaneen joen yli kaksi siltaa. Paikalla kävi ja siitä kirjoittivat useat eurooppalaiset matkaajat. Kaupungin alkuperäiset tunnetuksi tulleet sillat oli rakennettu kivestä ja niistä eteläisessä oli lähes epäkäytännöllisen korkea keskikaari. Turkkilaiset tuhosivat alkuperäiset sillat vuonna 1918 ja niiden tilalle on sittemmin rakennettu nykyaikaisemmat terässillat. Hieman niistä ylävirtaan on myös rautatiesilta, joka on osa Kirkukin ja Erbilin välistä rautatietä. Al-Anfal- kampanjan aikana alueella tuhottiin 25 kylää ja 1990-luvulla hallinto kannusti arabiheimoja muuttamaan alueelle. Irakin kurdienpeshmerga valtasi Kirkukin alueen vuonna 2014 Irakin armeijan joukkojen vetäydyttyä Isiksen taistelijoiden tieltä. Irakin puolustusministeriön mukaan Irakin armeija ja šiialaiset asejoukot valtasivat kaupungin takaisin lokakuussa 2017 kiivaan taistelun jälkeen. ==Väestö== Irakissa ei ole suoritettu väestönlaskentoja sitten vuoden 1957 ja kaikki luvut ovat arvioita tai perustuvat muihin epäluotettaviin tietoihin. Tällaisten tietojen mukaan Altin Köprün asukasluku oli vuonna 2008 yhteensä 53 472, mikä teki siitä suurimman Dabesin piirikunnan alaisen alueen. Vuonna 2006 asukkaita oli 19 143. Altin Köprün ja sen lähialueen kylien väestö muodostuu kurdeista, turkmeeneista ja arabeista. Monet paikalliset ovat työllistyneet öljyteollisuuden parissa ja muihin elinkeinoihin lukeutuvat maatalous ja liikenteeseen liittyvä toiminta. ==Lähteet== == Aiheesta muualla == Luokka:Irakin kaupungit Luokka:Kirkuk (maakunta)
Heinz Field

Heinz Field on stadion, joka sijaitsee Pittsburghissa Yhdysvaltain Pennsylvaniassa. Stadion avattiin vuonna 2001. Stadionin pääkäyttäjät ovat Pittsburgh Steelers (NFL) ja Pittsburgh Panthers (NCAA). Stadion on isännöinyt myös NHL Winter Classic -ottelua. == Lähteet == *http://heinzfield.com/ == Aiheesta muualla == Luokka:Yhdysvaltain amerikkalaisen jalkapallon stadionit Luokka:Yhdysvaltain jalkapallostadionit Luokka:Pittsburghin rakennukset ja rakennelmat Luokka:Pittsburghin urheilu
Rune Belsvik

Rune Belsvik (s. 14. huhtikuuta 1956 Stord, NorjaNorsk biografisk leksikon viitattu 30.10.2017) on norjalainen kirjailija. Hän on kirjoittanut romaaneja, novelleja ja näytelmiä sekä lasten- ja nuortenkirjajoja. Esikoisteos Ingen drittunge lenger ilmestyi 1979. Kirjan sisällyttäminen NRK:n lukusarjaan herätti vanhempien vastalauseen, sillä siinä käsiteltiin nuorten seksuaalisuutta. Brage-palkittu Ein naken gut (2000, suom. Alaston poika 2002) kuuluu Arne Bu'ta käsittelevään neljän teoksen sarjaan, jonka teemana on muun muassa homoseksuaalisuus. Tjuven (2008) käsittelee pikkulasten seksuaalisuutta. == Suomennetut teokset == * Alaston poika (Ein naken gut), WSOY, 2002. (Teoksen on suomentanut Helsingin yliopiston käännöstieteenlaitoksen kääntäjäryhmä.) == Palkinnot ja tunnustukset == * Cappelenprisen 1984 * Melsom-prisen * Kultur- og kirkedepartementets spesialpris for barne- og ungdomslitteratur teoksesta Alle dei fine jentene 1984 * Sunnmørsprisen teoksesta Dustefjerten og den store marsipanfesten 1994 * Kultur- og kirkedepartementets litteraturpris for barne- og undomslitteratur teoksesta Dustefjerten og den store marsipanfesten 1994 * Kritikerprisen for beste barne- og ungdomsbok teoksesta Dustefjerten og den store vårdagen 1996 * Brage-palkinto teoksesta Ein naken gut 2000 * Nynorsk litteraturpris teoksesta Ein naken gut 2000 * Kritikerprisen for beste barne- og ungdomsbok teoksesta Verdas mest forelska par 2001Kritikerlaget, viitattu 30.10.2017 * Kultur- og kirkedepartementets litteraturpris for barne- og undomslitteratur teoksesta Dustefjerten og den store sommarferietur 2003 * Teskjekjerringprisen 2007 * Ehdokas: Kritikerprisen for beste barne- og ungdomsbok vuonna 2014 teoksesta Verdas søtaste turist (kuvittaja Inger Lisen Belsvikin kanssa) 2015Nominasjoner til litteraturkritikerprisene 2014, viitattu 30.10.2017 ==Lähteet== Luokka:Norjalaiset kirjailijat Luokka:Norjalaiset lasten- ja nuortenkirjailijat Luokka:Vuonna 1956 syntyneet Luokka:Elävät henkilöt
Hönttä ja Toippari

Höntta ja Toippari ovat fiktiivisiä radiohahmoja, joita esittävät näyttelijät Harri Järvinen ja Ilkka A. Jokinen. Heidän tunnetuin ohjelmansa on Tampereenkiäliset uutiset, joita on kuultu usealla pirkanmaalaisella radiokanavalla, viimeksi Radio Sunissa. Ohjelma valittiin RadioGaalassa vuoden 2016 parhaaksi paikallisradio-ohjelmaksi. == Lähteet == Luokka:Radio-ohjelmat
Elämä on ihanaa (täsmennyssivu)

Elämä on ihanaa voi tarkoittaa seuraavia: ==Elokuvia== *Elämä on ihanaa (Life Is Sweet), Mike Leigh’n elokuva vuodelta 1990 *Elämä on ihanaa (As Good as It Gets), James L. Brooksin elokuva vuodelta 1997 ==Televisiosarjoja== * Kyllä elämä on ihanaa, Lapinlahden Lintujen viihdeohjelma vuodelta 1987. ==Kirjoja== *Elämä on ihanaa, Ressu!, Tenavat-sarjakuvakokoelma vuodelta 1980 *Elämä on ihanaa!, Marie-Agnès Gaudrat’n ja Ulises Wensellin lastenkirja vuodelta 1992 *Elämä on ihanaa! Pilvet väistyvät ja arki juhlaksi muuttua voi niin, että vesisadekin vain ilosäveliä soi, Marleena Ansion aforismikokoelma vuodelta 2000 *Elämä on ihanaa, Anne Seppälän toimittama aforismikokoelma vuodelta 2001 *Elämä on ihanaa, Lasse, Anders Jacobssonin ja Sören Olssonin nuortenkirja vuodelta 2005 *Elämä on ihanaa. Pieni lahja sinulle, Janoschin aforismikokoelma vuodelta 2012 ==Musiikkiteoksia== *”Elämä on ihanaa”, Matti Siitosen ja Vexi Salmen kappale vuodelta 1980 *”Kyllä elämä on ihanaa”, Lapinlahden Lintujen kappale vuodelta 1985 *”Elämä on ihanaa”, kappale Ella Lahtisen albumilla Monen monta mukavaa vuodelta 1992 *”Elämä on ihanaa”, Timo Vuolteenahon ja Johannes Ylisen kappale vuodelta 1999 *”Elämä on ihanaa”, kappale Neljä Ruusua -yhtyeen albumilla Uusi aalto vuodelta 1999 *Elämä on ihanaa, Vando Suvannon musiikkialbumi ja sen avauskappale vuodelta 2016
Kauko Saari

Kauko Saari (s. 5. lokakuuta 1940) on suomalainen musiikin lehtori, rumpali ja kuuloliiton erityisasiantuntija. Hän aloitti rumpujen soittamisen 1952 ja aloitti keikkailun eri kokoonpanojen mukana vuonna 1956. Joulukuussa 1991 hänen korvansa alkoivat soimaan. Vuonna 1994 käynnistyi eläkepapereiden haku, sillä tinnitus valtasi lähes koko elämän. Saari kertoo itse ajasta ”Siitä alkoi neljän vuoden jakso, jota kutsun Golgatan kävelykseni. Vastoinkäymisiä oli paljon. Työkyky oli mennyt, elin päivärahoilla. Vakuutusyhtiö väitti, että minulla on sairaus, josta tinnitus aiheutuu, vaikka sen oli aiheuttanut työssä tullut melualtistus. Vaadin vakuutusyhtiötä selvittämään, mikä oli sairauteni, kuka sen oli todennut ja missä.” Saarella oli apunaan Muusikkojen liiton lakimies. Vakuutusoikeus vahvisti tapaturmalautakunnan päätöksen sataprosenttisesta tapaturmaeläkkeestä. Vakuutusyhtiö ei vienyt asiaa ylempiin oikeusasteisiin; valitusaika meni umpeen elokuussa 1998. Saari oli ensimmäinen, joka sai tapaturmaeläkkeen tinnituksen vuoksi. Tinnitukseen sairastuttuaan Saari on toiminut aktiivisesti Kuulonhuoltoliitossa ja Suomen Tinnitusyhdistyksessä. Tinnitusyhdistys perustettiin loppuvuodesta 1995. Saari oli puheenjohtaja alkuvuodet, ja oli pitkään hallituksen jäsen. == Lähteet == Luokka:Elävät henkilöt Luokka:Vuonna 1940 syntyneet Luokka:Suomalaiset muusikot
Rauli Mård

Rauli Mård (s. 1958 Hausjärvi) on suomalainen taidemaalari. Mårdin maalausten aiheena ovat moottoripyörät, autot ja lentokoneet, hän on maalannut myös yli 500 muotokuvaa ja on erikoistunut työskentelemään yleisön edessä. Vuodesta 2014 lähtien Mård on luonut uraa maailmalla. ==Palkintoja== * AmCham Finland "Amchampion of the Year" -palkinto 2016 * Hämeen Yrittäjien Taidepalkinto 2016 * Hämeen Yrittäjien Vientikanuuna vuodesta 2016 * Ranskalaisen 3i3s-avaruusjärjestön vuoden taiteilijaksi valinta 2016 Rauli Mårdin mainetta kasvattaa nyt ranskalainen ilmailu- ja avaruusjärjestö - nimesi Mårdin vuoden taiteilijaksi ==Lähteet== *Uskallus epämukavuusalueelle kannattaa *http://www.aamuposti.fi/artikkeli/328339-new-york-taalta-tullaan-sanoo-mard *https://www.kauppalehti.fi/uutiset/taiteilija-loysi-itsestaan- markkinointiosaston/Nr4fqCiS *https://www.mtv.fi/uutiset/kotimaa/artikkeli/itsella- huikeat-404-000-seuraajaa-twitterin-suursuosittu-suomalainen-neuvoo-mieti- keta-itse-seuraat/5801738#gs.kce7wz4 ===Viitteet=== Luokka:Vuonna 1958 syntyneet Luokka:Elävät henkilöt Luokka:Suomalaiset taidemaalarit
Tunnussävel

Tunnussävel on J. Karjalainen ja Mustat Lasit -yhtyeen äänite, joka on äänitetty livenä Tavastia-klubilla 11. elokuuta 1983 ja MTV:n musiikkistudiolla 4. lokakuuta 1983. Albumi nousi viikoksi Suomen virallisen listan sijalle 30. == Kappaleet == Kaikki kappaleet säveltänyt, sanoittanut ja sovittanut J. Karjalainen, ellei toisin mainita. Puhallinsovitukset J. Tuovinen. # # # # # # # # # # # # # # == Kokoonpano == * J. Karjalainen – kitara ja laulu * Pekka "Ajokoira" Lehti – basso * Mikko Kivikari – piano ja urut * Janne Haavisto – rummut * Olli Haavisto – kitara, kissalauta, pedal- steel ja dobro * Jukka Tuovinen – saksofoni * Antero Priha – trumpetti == Lähteet == * CD-levyn (POKOCD 47) kansilehti (pl. Ankkurinappi ja Elina anna tukkasi kasvaa, joiden tiedot puuttuivat siitä) === Viitteet === Luokka:Vuoden 1983 albumit Luokka:J. Karjalaisen albumit
Kookospähkinäkitara

__NOTOC__ Kookospähkinäkitara on J. Karjalainen ja Mustat Lasit -yhtyeen seitsemäs albumi, joka julkaistiin 4. huhtikuuta 1987. Albumi debytoi Suomen virallisen listan ensimmäisellä sijalla, ja pysyi listalla yhteensä 20 viikkoa. == Kappaleet == Kaikki kappaleet säveltänyt ja sanoittanut J. Karjalainen ja sovittanut Jukka Tuovinen. # # # # # # # # # # # # == Kokoonpano == * J. Karjalainen – kitara, huuliharppu ja laulu * Pekka Lehti – basso * Mikko Kivikari – urut, sähköpiano ja moog * Janne Haavisto – rummut * Mikko Lankinen – kitara * Antero Priha – trumpetti * Jukka Tuovinen – saksofoni === Vierailevat muusikot === * Mongo Aaltonen – percussion * Markku Veijonsuo – pasuuna * Olli Haavisto – kitara, kissalauta ja pedal-steel == Lähteet == * CD-levyn (POKOCD 10R) kansilehti === Viitteet === Luokka:Vuoden 1987 albumit Luokka:J. Karjalaisen albumit
AIK Golf

AIK Golf on AIK:n golfjaosto, jonka toiminta alkoi 2004 AIK:n vuosikokouksessa 25. lokakuuta 2004 tehdyn päätöksen jälkeen. Aloite tuli Karsten Landinilta, josta tuli myös ensimmäinen klubin puheenjohtaja. Golfia on toki pelattu 1960-luvun puolivälistä alkaen AIK:n nimissä, mutta vasta 2004 siitä siis tuli oma osastonsa. 2011 klubi voitti ensimmäisen Ruotsin mestaruutensa, kun Niklas Bruzelius voitti Match SM:n, joka pelattiin Österåkerin golfklubilla. 2009–2011 AIK Golf pelasi kansallisessa sarjapelissä aloittakseen 2012 golfin eliittisarjassa, joka on sama kuin joukkueiden Ruotsin mestaruus. Sieltä tuloksena oli pronssimitali. ==Aiheesta muualla== * Kotisivut Luokka:AIK Luokka:Ruotsin golf
Oranjen vapaavaltion provinssi

Oranjen vapaavaltion provinssi oli vuosina 1910–1994 yksi Etelä-Afrikan neljästä provinssista. Nykyään Oranjen vapaavaltion provinssin käsittää kokonaan Vapaavaltion provinssin. ==Historia== Kun Etelä-Afrikan unioni perustettiin vuonna 1910, Oranjen vapaavaltion provinssi muodostettiin entisestä Oranjen vapaavaltion alueesta, joka oli menettänyt itsenäisyytensä toisessa buurisodassa. Vuonna 1961 liitto erosi Brittiläisestä kansainyhteisöstä ja muodosti Etelä-Afrikan tasavallan. Vuonna 1994 ensimmäisten kaikille roduille avointen vaalien jälkeen vanhat provinssit ja asuinalueet järjestettiin uudelleen eikä Oranjen vapaavaltion provinssia enää ole. ==Piirit vuonna 1991== Piirit ja niiden väkiluvut vuoden 1991 väestönlaskennassa. * Zastron: 14 122 * Rouxville: 11 904 * Bethulie: 9 333 * Smithfield: 7 946 * Wepener: 12 964 * Dewetsdorp: 13 521 * Reddersburg: 6 070 * Edenburg: 6 968 * Trompsburg: 5 138 * Jagersfontein: 6 353 * Bloemfontein: 300 150 * Petrusburg: 11 071 * Brandfort: 23 521 * Botshabelo: 177 926 * Philippolis: 7 056 * Fauresmith: 8 916 * Koffiefontein: 10 778 * Jacobsdal: 9 748 * Boshof: 32 033 * Theunissen: 38 482 * Bultfontein: 28 556 * Hoopstad: 27 934 * Wesselsbron: 26 494 * Odendaalsrus: 97 603 * Welkom: 248 186 * Virginia: 81 780 * Hennenman: 25 165 * Ventersburg: 14 534 * Ladybrand: 30 532 * Excelsior: 18 051 * Clocolan: 18 542 * Marquard: 17 217 * Winburg: 17 765 * Senekal: 41 551 * Ficksburg: 36 810 * Fouriesburg: 16 932 * Bethlehem: 80 921 * Lindley: 37 664 * Reitz: 30 712 * Harrismith: 63 220 * Vrede: 37 324 * Kroonstad: 110 963 * Bothaville: 54 726 * Viljoenskroon: 59 279 * Vredefort: 13 518 * Koppies: 19 723 * Parys: 48 678 * Sasolburg: 89 079 * Heilbron: 40 987 * Frankfort: 44 617 ==Aiheesta muualla== * Public-domain historical maps of South Africa ==Lähteet== Luokka:Etelä-Afrikan historia Luokka:Etelä-Afrikan entiset provinssit
Kurmiot

Kurmiot (Corispermum) on revonhäntäkasvien (Amaranthaceae) heimoon kuuluva kasvisuku. Sukuun kuuluu noin 70 lajia sekä muutamia lajiristeymiä. == Lajeja == * Corispermum algidum * Corispermum americanum * Corispermum aralocaspicum * Corispermum declinatum – kaakonkurmio * Corispermum filifolium * Corispermum hyssopifolium * Corispermum intermedium (C. pallasii) – rikkakurmio * Coriseprmum orientale * Corispermum uralense == Lähteet == == Aiheesta muualla == * Suomen Lajitietokeskus: Kurmiot (Corispermum) * Finto: Kassu – Kasvien suomenkieliset nimet: Corispermum * ITIS: Corispermum * United States Department of Agriculture (USDA): Corispermum * Flora of China: Corispermum Luokka:Revonhäntäkasvit
Natalin provinssi

Natalin provinssi oli vuosina 1910–1994 yksi Etelä-Afrikan neljästä provinssista. Nykyään Natalin provinssin alueen käsittää kokonaan KwaZulu- Natal. KwaZulun bantustan sijaitsi Natalissa. ==Historia== Kun Etelä-Afrikan unioni perustettiin vuonna 1910, Natalin provinssi muodostettiin entisestä Natalin siirtomaan alueesta. Vuonna 1961 liitto äänesti erosta Brittiläisestä kansainyhteisöstä sekä tasavaltaisesta valtiomuodosta. Natal oli ainoa provinssi joka äänesti ehdotusta vastaan. Etelä-Afrikka erosi kansainyhteisöstä ja siitä tuli tasavalta samana vuotena. Natal sai kuitenkin pitää kruununsa vaakunassaan. Vuonna 1994 ensimmäisten kaikille roduille avointen vaalien jälkeen vanhat provinssit ja asuinalueet järjestettiin uudelleen, eikä Natalin provinssia enää ole. Nykyään alueella on KwaZulu- Natalin provinssi. ==Piirit vuonna 1991== Piirit ja niiden väkiluvut vuoden 1991 väestönlaskennassa. * Mount Currie: 41 564 * Alfred: 8 794 * Port Shepstone: 67 239 * Umzinto: 46 919 * Ixopo: 22 626 * Polela: 4 364 * Underberg: 9 584 * Impendle: 2 815 * Richmond: 23 476 * Camperdown: 36 315 * Pietermaritzburg: 228 549 * Lions River: 43 060 * New Hanover: 38 207 * Mooirivier: 25 061 * Estcourt: 49 493 * Weenen: 12 485 * Bergville: 22 552 * Umvoti: 41 160 * Kranskop: 7 565 * Durban: 473 826 * Inanda: 299 379 * Pinetown: 184 216 * Chatsworth: 179 957 * Kliprivier: 64 782 * Glencoe: 17 265 * Dundee: 31 613 * Dannhauser: 14 154 * Newcastle: 53 584 * Utrecht: 27 798 * Paulpietersburg: 21 072 * Vryheid: 85 518 * Ngotshe: 26 382 * Lower Tugela: 96 702 * Mtunzini: 18 455 * Eshowe: 13 355 * Mtonjaneni: 10,577 * Babanango: 3 069 * Lower Umfolozi: 56 082 * Hlabisa: 18 211 * Ubombo: 2 929 ==Aiheesta muualla== * Public-domain historical maps of South Africa ==Lähteet== Luokka:Etelä-Afrikan historia Luokka:Etelä-Afrikan entiset provinssit
Kapmaan provinssi

Kapmaan provinssi oli vuosina 1910–1994 yksi Etelä-Afrikan neljästä provinssista. Nykyään Kapmaa käsittää kokonaan Itä-Kapin, Pohjois-Kapin ja Länsi-Kapin provinssit. ==Historia== Kun Etelä-Afrikan unioni perustettiin vuonna 1910, Kapmaan provinssi muodostettiin entisestä Kapmaan siirtomaan alueesta. Vuonna 1961 liitto äänesti erosta Brittiläisestä kansainyhteisöstä sekä tasavaltaisesta valtiomuodosta. Kapmaa äänesti uudistusten puolesta. Vuonna 1994 ensimmäisten kaikille roduille avointen vaalien jälkeen vanhat provinssit ja asuinalueet järjestettiin uudelleen eikä Kapmaan provinssia enää ole. Nykyään Kapmaan alue on jaettu kolmeen provinssiin; Itä-Kapiin, Pohjois- Kapiin ja Länsi-Kapiin. ==Aiheesta muualla== * Public-domain historical maps of South Africa Luokka:Etelä-Afrikan historia Luokka:Etelä-Afrikan entiset provinssit
Ciara Bravo

Ciara Quinn Bravo (s. 18. maaliskuuta 1997 Kentucky, Yhdysvallat) on yhdysvaltalainen näyttelijä. Hänet tunnetaan parhaiten Nickelodeonin nuortensarja Big Time Rushin Katie Knightin ja Foxin Red Band Societyn Emma Chotan rooleista. Bravo on myös antanut äänensä Giselitalle elokuvassa Karvakamut 3, Kielolle tv-animaatiossa Onni on lämmin riepu, Jaska Jokunen ja Saralle lastenohjelmassa Erikoisagentti Oso. == Näyttelijänä == Bravo osallistui Dallasissa pidettyyn Mike Beaty Model and the Talent Expo -tapahtumaan yhdeksänvuotiaana, josta managerit Bryan Leder ja Frederick Levy kiinnittivät huomion hänen taitoihinsa. Ensimmäiset ääniroolit hän sai Playhouse Disneyn ja Disney Juniorin kanavien animaatiosarjoista. Vuonna 2008 Bravo esiintyi Newportin yleisöakvaarion mainoksessa, sekä pienessä roolissa elokuvassa Enkelit ja demonit. Bravo valittiin esittämään Katie Knightia Nickelodeonin nuortensarjassa Big Time Rush vuonna 2009. Vuonna 2014 hän sai Emma Chotan roolin Foxin draamasarjassa Red Band Society. == Filmografia == Elokuvat Vuosi Suomenkielinen nimi Alkuperäinen nimi Rooli Huom. 2009 Enkelit ja demonit Angels & Demons pieni tyttö kreditoimaton The Cafeteria The Cafeteria Caroline lyhytelokuva Washed Up Washed Up Sarah lyhytelokuva 2010 Karvakamut 3 Open Season 3 Giselita äänirooli 2011 Koirani amorina Cinnamon Heather 2016 Naapurit 2 Neighbors 2: Sorority Rising nimeämätön 2017 To the Bone To the Bone Tracy 2018 The Long Dumb Road The Long Dumb Road Ashly 2021 Cherry Cherry Emily Televisiosarjat Vuosi Suomenkielinen nimi Alkuperäinen nimi Rooli Huom. 2008 Can You Teach My Alligator Manners? Can You Teach My Alligator Manners? useita äänirooli 2009 Erikoisagentti Oso Special Agent Oso Sarah äänirooli 2009–2013 Big Time Rush Big Time Rush Katie Knight päärooli, 74 jaksoa 2011 BrainSurge BrainSurge itsenään kilpailijana Onni on lämmin riepu, Jaska Jokunen Happiness Is a Warm Blanket, Charlie Brown Kielo äänirooli Ice Age: A Mammoth Christmas Ice Age: A Mammoth Christmas Peaches äänirooli 2012 Madagascarin pingviinit The Penguins of Madagascar metsästäjä äänirooli Figure It Out Figure It Out itsenään kilpailijana Big Time Movie Big Time Movie Katie Knight televisioelokuva 2013 Supah Ninjas Supah Ninjas Kylie jakso: "Cheer Fever" AwesomenessTV AwesomenessTV itsenään kilpailijana, juontajana Swindle Swindle Melissa Bing televisioelokuva Jinxed Jinxed Meg Murphy televisioelokuva The Haunted Hathaways The Haunted Hathaways Blair jakso: "Haunted Boat" 2014–2015 Red Band Society Red Band Society Emma Chota 13 jaksoa 2016 Second Chance Second Chance Gracie Pritchard päärooli NCIS Rikostutkijat NCIS Amanda Campbell jakso: "Rogue" == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1997 syntyneet Luokka:Elävät henkilöt
Jonny Craig

Jonathan Monroe "Jonny" Craig (s. 26. maaliskuuta 1986) on kanadalais- yhdysvaltalainen laulaja-lauluntekijä. Tällä hetkellä hän on yhtyeessä nimeltään Slaves. Hän aloitti uransa vuonna 2000 yhtyeessä westerHALTS. Hän on ollut laulajana myös yhtyeissä Dance Gavin Dance, Emarosa ja Ghost Runner on Third. Sooloartistina hän on julkaissut yhden studioalbumin, kaksi EP:tä ja livealbumin. Hän oli myös osa superyhtyettä Isles & Glaciers. Luokka:Yhdysvaltalaiset laulaja-lauluntekijät Luokka:Vuonna 1986 syntyneet Luokka:Elävät henkilöt
Keelung (joki)

Keelung (, tw. Ke-lâng-hô) on Taiwanin pohjoisosassa kulkeva joki, joka lähtee Jingtongista Taipeihin ja Keelung-kaupunkiin. Se on yksi Tamsui-joen suurimmista sivujoista. Keelung on pahasti saastunut, siihen on laskettu sekä yhdyskuntajätettä että teollisuuden oäästöjä. Joki on myös tunnettu lento- onnettomuudesta 4. helmikuuta 2015. == Lähteet == Luokka:Taiwanin maantiede
Luettelo The Killersin kappaleista

Tämä on luettelo The Killers -yhtyeen levyttämistä kappaleista aakkosjärjestyksessä. Katso myös The Killersin diskografia. __NOTOC__ == A == * All the Pretty Faces (Sawdust) * All These Things That I’ve Done (Hot Fuss) * Andy, You’re a Star (Hot Fuss) == B == * The Ballad of Michael Valentine (Sawdust) * Battle Born (Battle Born) * Be Still (Battle Born) * Believe Me Natalie (Hot Fuss) * Bling (Confession of a King) (Sam’s Town) * Bones (Sam’s Town) * Boots (Boots -single) * boy (boy -single) == C == * The Calling (Wonderful Wonderful) * Carry Me Home (Battle Born) * Change Your Mind (Hot Fuss) * A Crippling Blow (Human) == D == * Daddy’s Eyes (Sawdust) * Deadlines and Commitments (Battle Born) * Don’t Shoot Me Santa (Don’t Shoot me Santa -single) * A Dustland Fairytale (Day & Age) == E == * Enterlude (Sam’s Town) * Everything Will Be Alright (Hot Fuss) * Exitlude (Sam’s Town) == F == * Flesh and Bone (Battle Born) * For Reasons Unknown (Sam’s Town) * Four Winds (Spaceman) * From Here on Out (Battle Born) == G == * Glamorous Indie Rock and Roll (Hot Fuss) * Goodnight, Travel Well (Day & Age) * A Great Big Sled (A Great Big Sled -single) == H == * ¡Happy Birthday Guadalupe! (¡Happy Birthday Guadalupe! -single) * Have All the Songs Been Written? (Wonderful Wonderful) * Heart of a Girl (Battle Born) * Here with Me (Battle Born) * Human (Day & Age) == I == * I Can’t Stay (Day & Age) == J == * Jenny Was a Friend of Mine (Hot Fuss) * Joseph, Better You Than Me (Joseph, Better You Than Me -single) * Joy Ride (Day & Age) * Just Another Girl (Direct Hits) == L == * Leave the Bourbon on the Shelf (Sawdust) * Life to Come (Wonderful Wonderful) * Losing Touch (Day & Age) == M == * The Man (Wonderful Wonderful) * A Matter of Time (Battle Born) * Midnight Show (Hot Fuss) * Miss Atomic Bomb (Battle Born) * Money on Straight (Wonderful Wonderful) * Move Away (Sawdust) * Mr. Brightside (Hot Fuss) * My List (Sam’s Town) == N == * Neon Tiger (Day & Age) == O == * On Top (Hot Fuss) * Out of My Mind (Wonderful Wonderful) == P == * Peace of Mind * Prize Fighter (Battle Born) == R == * Read My Mind (Sam’s Town) * The Rising Tide (Battle Born) * Romeo and Juliet (Sawdust) * Ruby, Don’t Take Your Love to Town (Sawdust) * Run for Cover (Wonderful Wonderful) * Runaways (Battle Born) * Rut (Wonderful Wonderful) == S == * Sam’s Town (Sam’s Town) * Shadowplay (Sawdust) * Shot at the Night (Direct Hits) * Show You How (Sawdust) * Smile Like You Mean It (Hot Fuss) * Some Kind of Love (Wonderful Wonderful) * Somebody Told Me (Hot Fuss) * Spaceman (Day & Age) * Sweet Talk (Sawdust) == T == * This Is Your Life (Day & Age) * This River Is Wild (Sam’s Town) * Tidal Wave (Spaceman) * Tranquilize (Sawdust) * Tyson vs Douglas (Wonderful Wonderful) == U == * Uncle Jonny (Sam’s Town) * Under the Gun (Sawdust) == W == * The Way It Was (Battle Born) * When You Were Young (Sam’s Town) * Where the White Boys Dance (Sawdust) * Who Let You Go? (Sawdust) * Why Do I Keep Counting? (Sam’s Town) * Wonderful Wonderful (Wonderful Wonderful) * The World We Live In (Day & Age) * Killers, The
Kathrine Narducci

Kathrine Narducci (s. 22. marraskuuta 1965) on yhdysvaltalainen näyttelijä. Hän teki näyttelijädebyyttinsä vuoden 1993 elokuvassa Jäähyväiset kummisedälle. Vuosina 1999–2007 hän näytteli Charmaine Buccon roolia televisiosarjassa Sopranos, josta hänet tunnetaan parhaiten. Narducci syntyi amerikanitalialaiseen perheeseen ja varttui italialaiskorttelissa East Harlemissa New Yorkissa. Perheen isällä oli yhteyksiä mafiaan, ja hänet ammuttiin Narduccin ollessa 10-vuotias. == Osittainen filmografia == === Elokuvat === * Jäähyväiset kummisedälle (1993) * Miracle on 34th Street (1994) * Witness to the Mob (1998) * Two Family House (2000) * Chicago Overcoat (2009) * Jersey Boys (2014) * The Irishman (2019) *Capone (2020) === Televisio === * Kova laki (1994–1998) * NYPD Blue (1995–2004) * Hädän hetkellä (1999–2002) * Sopranos (1999–2007) * Workaholics (2011) * Power (2014–2015) * Blue Bloods (2015) * Rikoksista pahin (2016) * The Wizard of Lies (2017) == Lähteet == Luokka:Yhdysvaltalaiset elokuvanäyttelijät Luokka:Amerikanitalialaiset Luokka:Vuonna 1965 syntyneet Luokka:Elävät henkilöt
JuJu Smith-Schuster

John Sherman ”JuJu” Smith-Schuster (s. 22. marraskuuta 1996 Long Beach, Kalifornia) on yhdysvaltalainen amerikkalaisen jalkapallon pelaaja. Pelipaikaltaan hän on laitahyökkääjä ja hän edustaa NFL-joukkue Kansas City Chiefsiä. ==Pelaajaura== Smith-Schuster kävi lukiota kotikaupungissaan Long Beach Polytechnic High Schoolissa. Hän pelasi koulun joukkueessa laitahyökkääjänä ja takapuolustajana. Smith-Schuster värvättiin Etelä- Kalifornian yliopiston joukkueeseen USC Trojansiin ensisijaisesti takapuolustajana. Smith-Schuster pelasi yliopistouransa Etelä-Kalifornian yliopistossa. Hän sai peliaikaa jo heti tulokkaana vuonna 2014. Ensimmäisessä ottelussaan hän nappasi neljä syöttöä ja eteni 123 jaardia. Kaudella 2016 Smith-Schuster ja Trojans voittivat Rose Bowl -ottelun. Smith-Schuster pelasi Etelä-Kalifornian yliopistossa kolme kautta, minkä jälkeen listautui varattavaksi NFL:n varaustilaisuuteen vuonna 2017. === Ammattilaisura === Pittsburgh Steelers varasi Smith-Schuster NFL:n varaustilaisuuden toisen kierroksen varauksellaan. Smith-Schuster vakuutti päävalmentajan joukkueen harjoitusleirillä joukkueen ja pääsi tulokaskaudellaan aloituskokoonpanoon. Ensimmäisen touchdownin Smith-Schuster teki kauden toisessa ottelussa. 29. lokakuuta 2017 ottelussa Detroit Lionsia vastaan Smith-Schuster nappasi 97 jaardin syötön. Kyseinen yritys on Steelersin seurahistoria kaikkien aikojen pisin syöttöpeli. Smith-Schuster ja hänen joukkuekaverinsa tulivat kaudella 2017 tunnetuksi näyttävistä tuuletuksista. == Lähteet == * * Luokka:Vuonna 1996 syntyneet Luokka:Elävät henkilöt Luokka:Yhdysvaltalaiset amerikkalaisen jalkapallon pelaajat